Jeg har aldrig fået SÅ dårlig behandling før. Efter utallige samtaler med jeres kundeservice afdeling, er jeg efterhånden ved at give op.

Det hele startede ved, at jeg ringede for at flytte mit internet fra min gamle adresse til min nuværende adresse.
Her får jeg en flink medarbejder i røret som ændrer det hele på få minutter og siger, at det er sat til at flytte den ønskede dato (1,5 uge efter). Fedt!

En uge efter får jeg en mail hvor der står, at I desværre ikke kunne hjælpe mig med min ordre og at den derfor var annulleret. Det var selvfølgelig dødirriterende, da jeg først får mailen en uge efter og derfor ved, at internettet ikke komme op inden vi er flyttet ind. 
Jeg ringer ind igen og får en ny sælger i røret.
Han opretter noget nyt internet til os som først kan blive tilsluttet 3 uger efter - altså 3 uger efter vi er flyttet ind. Derudover tilbyder han, at oprette tv til os, hvilket jeg pænt og tydeligt takker nej til. Dog er jeg interesseret i, at flytte mit, min kærestes og hele min families telefonnumre hen til yousee i stedet for Telia. Da det i alt drejer sig om 7 numre er medarbejderen selvfølgelig meget glad. Jeg vil gerne have tilsendt tilbuddet på skrift inden jeg siger ja, hvilket han også gerne vil. Dog er det eneste han sender mig 7 fuldmagt mails, hvor jeg ikke kan se abonnementerne kun muligheden for, at skifte over med det samme. Trods en rykker for den lovede mail med tilbuddet, modtog jeg aldrig noget fra medarbejderen.
Nogle dage efter ringede jeg ind igen, da jeg var i tvivl om, hvilken dag internettet vil blive flyttet - og fordi jeg aldrig modtog en bekræftelse fra medarbejderen på oprettelsen af det nye internet på min mail. Her får jeg en ny medarbejder, som fortæller mig, at han vil sende ordrebekræftelsen til mig. Vi afslutter samtalen og få minutter efter modtager jeg mailen. Her ser jeg, at jeg oveni købet sjovt nok har fået tv med! Det er så skønt, at få oprettet noget som man tydeligt takker nej tak til. 
Pga dette bliver jeg nødt til, at ringe ind til kundeservice igen. 
Her får jeg en ny medarbejder i røret som får det opsagt. Tak.
Dagen inden internettet skulle blive installeret, ser jeg en seddel i min postkasse fra jeres teknikker, som har været forbi 2 dage forinden. På sedlen står der, at så snart jeg sætter den nye boks til, virker nettet. 
Da jeg ikke har modtaget nogen boks, eller fået at vide at jeg ville få en ny boks, bliver jeg lidt bekymret for at det vil gå galt - igen.
Jeg ringer derfor til jeres kundeservice igen, hvor jeg får en medarbejder som oplyser mig om, at de allerede havde sendt en ny boks til mig for en uge siden. Jeg har ikke fået nogen afhentningsseddel i postkassen og har derfor ikke hentet boksen. Jeg beder medarbejderen om, at oplyse hvilket posthus den er afleveret hos. Det kan han ikke se, men udleverer mig et track and trace nummer - så kan jeg jo lige ringe til PostDanmarks kundeservice (nu hvor jeg de sidste tre uger, alligevel ikke har lavet andet end at ringe til kundeserviceafdelinger). Han fortæller mig, at hvis jeg henter boksen samme dag, vil internettet virke. 
Jeg får hentet boksen og sat den til. Ikke så overraskende, virkede internettet ikke.
Jeg ringer derfor til kundeservice igen og får fat på en medarbejder som fortæller mig, at det desværre først virker dagen efter men, at alt er på plads. Jeg spørger ind til alt (bogstaveligt talt alt) da jeg ikke ønsker at ringe til kundeservice igen. 
Her fortæller hun mig, at det eneste jeg har hos yousee er internet og live tv via tablet/iPhone (som jeg fik af medarbejderen som jeg talte med 2. gang). 
Dagen efter virker internettet og vi kan se tv via tablet/iPhone. Endeligt!!!
Det hele går fint indtil igår aftes. Her ville min kæreste og jeg se tv på vores yousee bruger. Det eneste vi nu kan se, er jeres C more kanaler. 
Jeg ringede derfor, til jeres kundeservice i dag, da jeg gerne ville have en forklaring på, hvorfor kanalerne nu var blevet fjernet fra vores bruger. 

Af alle de gange jeg har ringet til jeres kundeservice har medarbejder været flinke påtrods af alle de fejl der er sket.
Men ham her medarbejderen, som jeg fik fat i i dag, var under al kritik!
Han var SÅ nedladende og ville lige fortælle mig "hvordan dagens Danmark fungerer". Som han sagde/råbte, kan man ikke have tv på tablet/iPhone uden, at have tv kanalerne hos jer. Det er bare ikke hvad jeg har fået at vide af jeres medarbejdere. 
Han var fuldstændig ligeglad og talte mere og mere ned til mig.
Jeg gav op og magtede ikke endnu en lang forklaring og diskussion, så afsluttede opkaldet.

Det er simpelthen ikke godt nok, at jeg i over en måned skal kæmpe med jeres kundeservice og at ikke én eneste person derinde kan gøre eller fortælle mig noget rigtigt. 

Jeg er lykkelig for, at jeg ikke rykkede alle telefonnumrerne hen til jer. Tænk hvis jeg havde 7x de problemer jeg har oplevet indtil nu. Puha.